OBSAH

[Výdavky rozpočtovej kapitoly MPRV SR 2](#_Toc483395306)

[1. Organizácia trhu s agrárnymi komoditami – trhovoorientované výdavky 4](#_Toc483395307)

[2. Priame platby 6](#_Toc483395308)

[Prechodné vnútroštátne platby 8](#_Toc483395309)

[3. Rozvoj vidieka 9](#_Toc483395310)

[4. Operačný program Rybné hospodárstvo 12](#_Toc483395311)

[5. Štátna pomoc a národné podpory 13](#_Toc483395312)

[6. Celková podpora do poľnohospodárstva a potravinárstva 15](#_Toc483395313)

**Príloha 3**

# Výdavky rozpočtovej kapitoly MPRV SR

# 

Základným poslaním Ministerstva pôdohospodárstva a rozvoja vidieka je:

* medzinárodne konkurencieschopná poľnohospodárska prvovýroba,
* medzinárodne konkurencieschopný, moderný potravinársky priemysel,
* najvyšší možný štandard kvality a zdravotnej neškodnosti potravín pre spotrebiteľov,
* maximálne udržateľný rozvoj lesného fondu a biodiverzity,
* životaschopný vidiecky priestor vrátane krajinotvorby v komplexe jeho ekonomických, sídelných, environmentálnych a rekreačných funkcií,
* primeraná životná úroveň pre farmárov a lesníkov.

MPRV SR vytvára a implementuje regulačný a legislatívny rámec v pôsobnosti ministerstva, konzistentný s politikami a legislatívou EÚ, zastupuje SR v medzinárodných vládnych organizáciách a nadväzne zabezpečuje úlohy odborného vládneho gestora, podporuje ochranu, zveľaďovanie a rozvoj lesov v celej škále ich funkcií, prispieva k dosahovaniu najvyššieho štandardu v oblasti potravinovej bezpečnosti, ochrany spotrebiteľov, zdravia zvierat a rastlín, napomáha úsiliu vo zvyšovaní konkurencieschopnosti a environmentálnych štandardov agropotravinárskej výroby, podporuje trvalý a komplexný rozvoj vidieka a jeho funkcií.

Celkové hospodárenie kapitoly MPRV SR v roku 2016 sa uskutočňovalo v rámci rozpracovaných programov prostredníctvom poskytovanej finančnej pomoci, t. j. priamych platieb, podpôr rozvoja vidieka, rybného hospodárstva, trhovoorientovaných výdavkov, štátnej pomoci, zaistením bezpečnosti potravín, rozvoja lesného hospodárstva, podpôr pre regionálny rozvoj.

V rámci rozpočtu v roku 2016 boli v kapitole MPRV SR aj medzirezortné podprogramy: Oficiálna rozvojová pomoc, Budovanie kapacít a zlepšenie kvality verejnej správy, Podpora zamestnanosti, sociálnej inklúzie a budovanie kapacít v BSK, Hospodárska mobilizácia, Príspevky SR do Medzinárodných organizácií a Protidrogová politika.

Čerpanie výdavkov sa v roku 2016 realizovalo v zmysle zákona č. 291/2002 Z. z. o štátnej pokladnici a o zmene a doplnení niektorých zákonov. Výdavky boli použité v rozsahu a na účely zákona o štátnom rozpočte na rok 2016 s cieľom dodržať zásady účelnosti, hospodárnosti, účinnosti a efektívnosti pri využití systému finančnej kontroly.

Finančné prostriedky z rozpočtu EÚ a prostriedky na spolufinancovanie zo štátneho rozpočtu boli poskytované na základe nariadení upravujúcich financovanie opatrení a v súlade s ich určením pre konečných príjemcov. Štruktúra výdavkov rešpektovala princípy Spoločnej poľnohospodárskej politiky EÚ.

**Rozpočtové výdavky na podporu poľnohospodárstva v roku, v € 2016** Tabuľka 1

|  |  |  |  |  |
| --- | --- | --- | --- | --- |
| **Ukazovateľ** | **Schválený rozpočet za rok 2016** | **Upravený rozpočet za rok 2016** | **Dosiahnutá skutočnosť za rok 2016** | **% plnenia**  **z upr. rozp.** |
| **Trhovo orientované výdavky spolu** | **15 600 000** | **11 509 047** | **11 509 047** | **100** |
| z toho: výdavky EÚ | 12 000 000 | 7 930 721 | 7 930 721 | 100 |
| financovanie zo ŠR | 3 600 000 | 3 578 327 | 3 578 327 | 100 |
| **Priame platby spolu** | **460 535 985** | **408 006 532** | **408 006 532** | **100** |
| v tom: výdavky EÚ | 438 299 000 | 399 254 115 | 399 254 115 | 100 |
| financovanie zo ŠR | 22 236 985 | 8 752 417 | 8 752 417 | 100 |
| **PRV SR (2007 - 2013)** | **1 408 042** | **22 000** | **22 000** | **100** |
| v tom: výdavky EÚ | 1 097 656 | 0 | 0 | 0 |
| financovanie zo ŠR | 310 386 | 0 | 0 | 0 |
| **PRV SR (2014 - 2020) (EPFRV)** | **346 202 196** | **162 397 206** | **162 397 206** | **100** |
| z toho: výdavky EÚ | 257 294 285 | 121 136 638 | 121 136 638 | 100 |
| zo ŠR | 88 907 911 | 41 260 568 | 41 260 568 | 100 |
| **Európsky fond pre rybné hospodárstvo (2007 - 2013)** | **926 972** | **413 467** | **413 467** | **100** |
| v tom: výdavky EÚ | 702 196 | 310 100 | 310 000 | 100 |
| financovanie zo ŠR | 224 776 | 103 367 | 103 367 | 100 |
| **Európsky námorný a rybársky fond (2014-2020)** | **2 556 587** | 0 | 0 | 0 |
| v tom: výdavky EÚ | 1 917 440 | 0 | 0 | 0 |
| financovanie zo ŠR | 639 147 | 0 | 0 | 0 |
| **Štátna pomoc a národné podpory** | **3 540 302** | **4 599 685** | **4 599 685** | **100** |
| OP v rámci ERDF | **46 122 774** | **53 870 702** | **53 870 702** | **100** |
| v tom: výdavky EÚ | 40 569 404 | 48 403 654 | 48 403 654 | 100 |
| financovanie zo ŠR | 5 553 370 | 5 467 048 | 5 467 048 | 100 |
| **Integrovaný regionálny operačný program (2014-2020)** | **100 962 939** | **38 691 612** | **38 691 612** | **100** |
| v tom: výdavky EÚ | 83 855 555 | 31 083 695 | 31 083 695 | 100 |
| financovanie zo ŠR | 17 107 384 | 7 607 917 | 7 607 917 | 100 |
| **INTERREG V A (2014-2020)** | **8 209 892** | **237 343** | **237 343** | 100 |
| ***Konečný prijímateľ MPRV SR*** |  |  |  |  |
| ***Európsky sociálny fond*** | 0 | 90 421 | 90 421 | 100 |
| v tom: výdavky EÚ | 0 | 76 858 | 76 858 | 100 |
| financovanie zo ŠR | 0 | 13 563 | 13 563 | 100 |
| **SPOLU** | **986 065 689** | **679 747 594** | **679 747 594** | **100** |
| Prameň: MPRV SR, Návrh záverečného účtu za rok 2016,  Vypracoval: NPPC – VÚEPP | | | | | |

## Organizácia trhu s agrárnymi komoditami – trhovoorientované výdavky

Činnosti súvisiace s organizovaním trhu zabezpečuje PPA – Sekcia organizácie trhu. Spoločnú organizáciu trhu s poľnohospodárskymi výrobkami v rokoch 2015 a 2016 upravovalo nariadenie EP a Rady (EÚ) č. 1308/2013 a niektoré ustanovenia nariadenia Rady (ES) č. 1234/2007. Trhovo orientované výdavky (TOV) sú financované z Európskeho poľnohospodárskeho záručného fondu (EPZF), ktorý je súčasťou všeobecného rozpočtu EÚ.

Niektoré z trhových opatrení sú spolufinancované zo štátneho rozpočtu (napr. Program „Školské mlieko“, „Národný program stabilizácie a rozvoja slovenského včelárstva“ a pomoc organizáciám výrobcov a skupinám výrobcov v rámci operačných programov).

Vo *vinársko-vinohradníckom sektore* bola v roku 2015 i v roku 2016 vyplatená najvyššia podpora na opatrenia na reštrukturalizáciu a premenu viníc.

V *sektore ovocia a zeleniny* boli v rokoch 2015 a 2016 vyplácané finančné prostriedky na operačné programy. Súčasťou podporných mechanizmov v rámci Spoločnej organizácie poľnohospodárskych trhov EÚ je program *„Školské ovocie a zelenina“,* do ktorého sa zapojilo aj Slovensko. Cieľomtohto programu je zvýšiť konzumáciu ovocia a zeleniny u detí, pôsobiť na zmenu ich stravovacích návykov a predchádzať chorobám zo zvýšenej hmotnosti a obezity.

V súvislosti so zákazom dovozu určitých produktov z EÚ do Ruska, vrátane ovocia a zeleniny zavedeným ruskou vládou 7. augusta 2014, v dôsledku ktorého došlo k narušeniu trhu, bola vyplatená slovenským producentom finančná pomoc EÚ na stiahnutie z trhu na základe čl. 4 a 11a) delegovaného nariadenia Komisie (EÚ) č. 1031/2014 z 29. septembra 2014, ktorým sa stanovujú ďalšie dočasné mimoriadne podporné opatrenia pre výrobcov určitých druhov ovocia a zeleninyv znení delegovaných nariadení Komisie (EÚ) č. 1371/2014 z 19. decembra 2014 a 2016/1369 zo 7. augusta 2015.

Do*sektora mlieka a mliečnych výrobkov* patríprogram„*školské mlieko“,*ktorý sa začal v SR realizovať od roku 2004 a prebieha aj v ďalších štátoch EÚ. Cieľom programu je zvýšiť spotrebu mlieka a mliečnych výrobkov a podporiť zdravú výživu detí, vychovávať ich k zdravému životnému štýlu a umožniť  deťom kupovať  si tieto výrobky za cenovo výhodnejších podmienok. Finančné prostriedky na dodávanie mlieka a mliečnych výrobkov žiakom v školských zariadeniach poskytuje EÚ a  SR zo štátneho rozpočtu.

Národný program stabilizácie a rozvoja  *včelárstva* je spolufinancovaný zo strany EÚ vo výške 50 % a rovnako 50 % zo strany štátneho rozpočtu. Ide o včelársky program, ktorý vypracúvajú členské štáty ako štúdiu o výrobnej a obchodnej štruktúre v sektore včelárstva na svojom území.

V  rámci TOV bola vyplatená aj *dočasná mimoriadna pomoc*, poskytnutá na základe delegovaného nariadenia Komisie (EÚ) 2015/1853 z 15. októbra 2015, ktorým sa stanovuje dočasná mimoriadna pomoc pre poľnohospodárov v sektoroch chovu hospodárskych zvierat a na základe výnosu MPRV SRz 29. októbra 2015 č. 504/2015-100 o poskytovaní mimoriadnej podpory v sektore mlieka a bravčového mäsa. Pre SR bola z celkovej obálky EÚ určená suma 2 453 296 €. Členské štáty si samé mohli určiť ako využijú finančné prostriedky, v SR bolo rozhodnuté poskytnúť pomoc pre mlieko a mliečne výrobky a podporu na bravčové mäso. Členské štáty mohli poskytovať dodatočnú pomoc až do výšky maximálne 100 % stanovených súm, čo SR aj využila, keďže boli k dispozícii zdroje aj zo ŠR.

V rámci trhovo orientovaných výdavkov môžu byť podporované aj intervencie vo forme verejného skladovania, ktorú sú realizované mimorozpočtovým režimom. V priebehu júna až septembra 2016 nakúpila PPA v rámci intervencie vo forme verejného skladovania spolu 2017 t sušeného odstredeného mlieka v celkovej hodnote (bez DPH) 351 020 €. Z mimorozpočtového účtu sa v roku 2016 vyplatilo 428 248 € za skladovanie, nákup a rozbor sušeného mlieka. Refundácia DPH z nákupu bola v objeme 71 122 €. Zostatok na mimorozpočtovom účte k 31. 12. 2016 bol 62 214 445,19 €.

**Prehľad čerpania trhovo orientovaných výdavkov (TOV), v € Tabuľka 2**

|  |  |  |
| --- | --- | --- |
| **TOV** | **2015** | **2016** |
| Reštrukturalizácia vinohradov | 3 297 862 | 1 670 517 |
| Poistenie úrody | 146 837 | 214 282 |
| Investície do podnikov | 608 250 | 698 169 |
| Propagácia na trhoch tretích krajín | 4 228 | 29 800 |
| Mimoriadne podporné opatrenia - organizáciám |  |  |
| výrobcom OZ - stiahnutie z trhu | 129 855 | 358 993 |
| Podpora operačných programov OZ (EÚ) | 363 566 | 963 791 |
| Podpora operačných programov OZ (ŠR) | 411 590 | 987 778 |
| Školské ovocie (EÚ) | 2 907 972 | 2 757 826 |
| Školské ovocie (ŠR) | 112 544 | 567 922 |
| Školské mlieko (EÚ) | 689 637 | 684 078 |
| Školské mlieko (ŠR) | 1 489 286 | 1 473 997 |
| Podpora včelárom (EÚ) | 549 585 | 548 630 |
| Podpora včelárom (ŠR) | 549 585 | 548 630 |
| Dočasná mimoriadna podpora -mlieko a mliečne výrobky (EÚ) | 2 153 294 | 4 634 |
| Dočasná mimoriadna podpora - bravčové mäso (EÚ) | 299 999 | 0 |
| **SPOLU TOV** | **13 714 090** | **11 509 047** |
| Dočasná mimoriadna pomoc -mlieko a mliečne výrobky (ŠR) | 2 153 296 | 5 146 |
| Dočasná mimoriadna pomoc - bravčové mäso (ŠR) | 300 000 | 0 |

**Prameň: MPRV SR, PPA**

**Vypracoval:** NPPC - VÚEPP

**Trhovo orientované výdavky v rokoch 2011 – 2016, v mil. € Tabuľka 3**

|  |  |  |  |  |  |
| --- | --- | --- | --- | --- | --- |
| **Ukazovateľ** | Ø **2011-2015** | **2015** | **2016** | **Index 2016/15** | **Index 2016/** Ø **2011-2015** |
| TOV | 11,6 | 13,7 | 11,5 | 84,0 | 99,1 |

**Prameň: MPRV SR, PPA**

**Vypracoval:** NPPC - VÚEPP

Čerpanie trhovo orientovaných výdavkov (TOV) reaguje na meniacu sa situáciu na trhu s agropotravinárskymi komoditami, závisí od počtu žiadostí podľa jednotlivých opatrení ako aj od realizácie týchto opatrení. Pri niektorých opatreniach (napr. program stabilizácie a rozvoja včelárstva, podpora na národný podporný program pre vinohrady, podpora propagácie poľnohospodárskych a potravinárskych výrobkov, školské ovocie) sú zo strany EK na jednotlivé roky stanovené limity.

Skutočné čerpanie prostriedkov v roku 2016 na TOV bolo vo výške 11 509 047 €, z toho prostriedkov EU 7 930 721 € a spolufinancovanie zo ŠR vo výške 3 578 327 €.

## Priame platby

Priame platby tvoria dôležitú súčasť výdavkov EÚ do poľnohospodárstva a predstavujú priamu podporu príjmu poľnohospodárov podľa vopred stanovených podmienok oprávnenosti.

Realizujú sa formou bežných transferov subjektom priamo hospodáriacim na pôde. Vnútroštátne stropy priamych platieb pre obdobie rokov 2015 až 2020 sú stanovené nariadením EP a Rady (EÚ) č. 1307/2013 v znení delegovaného nariadenia Komisie (EÚ) č. 994/2014 z 13.mája 2014 a delegovaného nariadenia Komisie (EÚ) č. 1378/2014 zo 17. Októbra 2014. Rozpočtové stropy pre rok 2016 boli stanovené vykonávacím nariadením Komisie (EÚ) 2016/699 z 10. mája 2016. Ročný finančný rámec pre rok 2016 bol schválený v objeme 460 535 985 €.

Systém priamych platieb plynie z princípu odviazania platieb od produkcie, pričom platby sú vyplácané na hektár výmery poľnohospodárskej plochy žiadateľa. Platby sú nárokovateľné, t. j. ak o ne poľnohospodár požiada a splní podmienky pre ich priznanie, platby musia byť poskytnuté. Zároveň sa umožňuje zaviesť viacero podporných režimov viazaných k aktuálnemu roku podania žiadosti a reálnej produkcii jednotiek žiadateľa.

Na základe podania žiadosti v roku 2015 a 2016 boli vyplácané nasledovné priame platby:

*•* Jednotná platba na plochu (SAPS) – prechodný zjednodušený režim základnej platby

*•* Platba na poľnohospodárske postupy prospešné pre klímu a životné prostredie (greening)

*•* Platba pre mladých poľnohospodárov

*•* Viazané priame platby

Poskytovanie uvedených platieb upravuje nariadenie vlády SR č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb v znení neskorších predpisov a nariadenie vlády SR č. 36/2015 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb v znení neskorších predpisov.

**Viazané priame platby:**

• *Platba na pestovanie cukrovej repy*

*• Platba na pestovanie chmeľu*

*• Platba na pestovanie vybraných druhov ovocia s vysokou prácnosťou*

*• Platba na pestovanie vybraných druhov ovocia s veľmi vysokou prácnosťou*

*• Platba na pestovanie vybraných druhov zeleniny s vysokou prácnosťou*

*• Platba na pestovanie vybraných druhov zeleniny s veľmi vysokou prácnosťou*

*• Platba na pestovanie rajčiakov*

*• Platba na chov bahníc, jariek a kôz*

*• Platba na výkrm vybraných kategórií hovädzieho dobytka*

*• Platba na kravy chované v systéme s trhovou produkciou mlieka*

**Sadzby pre priame platby roku 2015 a 2016, v €** Tabuľka 4

|  |  |  |  |
| --- | --- | --- | --- |
| **Oddelené priame platby** | **Merná jednotka** | **2015** | **2016** |
| Prechodný zjednodušený režim základnej platby | ha | 132,38 | 134,04 |
| Platba na poľnohospodárske postupy |  |  |  |
| prospešné pre klímu a životné prostredie | ha | 70,80 | 71,17 |
| Platba pre mladých poľnohospodárov | ha | 60,41 | 60,41 |
| V zmysle § 15 ods. 2 nar. vlády č. 342/2014, koef. úhrady fin. disciplíny(r.2015) je 1,280254 %.  V zmysle § 15 ods. 2 nar. vlády č. 342/2014, koefi. úhrady fin. disciplíny (r.2016) je 1,358046 % | | | |
| **Viazané priame platby** |  |  |  |
| Platba na pestovanie cukrovej repy | ha | 369,80 | 374,11 |
| Platba na pestovanie chmeľu | ha | 605,46 | 406,99 |
| Platba na pestovanie vybraných druhov ovocia |  |  |  |
| s vysokou prácnosťou | ha | 268,48 | 155,32 |
| Platba na pest. vybr. druhov OZ s veľmi vysokou prác. | ha | 392,48 | 244,75 |
| Platba na pestovanie vybraných druhov |  |  |  |
| zeleniny s vysokou prácnosťou | ha | 51,76 | 45,87 |
| Platba na pestovanie vybraných druhov |  |  |  |
| zeleniny s veľmi vysokou prácnosťou | ha | 101,50 | 70,48 |
| Platba na pestovanie rajčiakov | ha | 862,69 | 555,71 |
| Platba na chov bahníc, jariek a kôz | ks | 19,09 | 17,01 |
| Platba na výkrm vybraných kategórií hovädzieho dobytka | DJ | 213,82 | 223,03 |
| Platba na kravy chované v systéme s trhovou produkciou mlieka | ks | 250,21 | 274,60 |
| V zmysle § 16 nariadenia vlády č. 36/2015, koeficient úhrady fin. disciplíny (r.2015) je 1,280254 %.  V zmysle § 15 ods. 2 nar. vlády č. 342/2014, koeficient úhrady fin. disciplíny (r.2016) je 1,358046% | | | |
| **Prechodné vnútroštátne platby** |  |  |  |
| Doplnková vnútroštátna platba na plochu | ha | 0 | 0 |
| Doplnková vnútroštátna platba na chmeľ | ha | 0 | 0 |
| Doplnková vnútroštátna platba na dobytčie jednotky: |  |  |  |
| podľa § 4 ods. 2 písm. a), b), c) a f): | DJ | 0 | 0 |
| podľa § 4 ods. 2 písm. d): | DJ | 105,00 | 98,00 |
| podľa § 4 ods. 2 písm. e): | DJ | 68,25 | 63,70 |

Prameň: MPRV SR, Vypracoval: NPPC - VÚEPP

### Prechodné vnútroštátne platby

Prechodné vnútroštátne platby sú poskytované zo štátneho rozpočtu ako podpora príjmu poľnohospodárov v tých členských štátoch, ktoré uplatňujú jednotnú platbu na plochu.

*•* **Doplnková vnútroštátna platba na dobytčie jednotky**

*•* **Doplnková vnútroštátna platba na plochu**

*•* **Doplnková vnútroštátna platba na chmeľ**

Poskytovanie uvedených platieb upravuje nariadenie vlády SR č. 152/2013 Z. z. o podmienkach poskytovania podpory v poľnohospodárstve formou prechodných vnútroštátnych platieb v znení nariadenia vlády SR č. 20/2014 Z. z. a nariadenia vlády SR č. 7/2015 Z. z.

***Doplnková vnútroštátna platba na dobytčie jednotky*** sa v zmysle § 4 nariadenia vlády SR č. 152/2013 poskytne na:

a) teľatá do šesť mesiacov na základe stavu zvierat k 31. marcu 2007. Stav zvierat (ODVIAZANÁ časť) sa určuje na základe výpisu z CEHZ,

b) hovädzí dobytok od 6 do 24 mesiacov na základe stavu zvierat k 31. marcu 2007. Stav zvierat (ODVIAZANÁ časť) sa určuje na základe výpisu z CEHZ,

c) býky, voly a jalovice nad 24 mesiacov na základe stavu zvierat k 31. marcu 2007. Stav zvierat (ODVIAZANÁ časť) sa určuje na základe výpisu z CEHZ,

d) dojčiace kravy (najmenej raz otelené ku dňu predloženia žiadosti, ktorých mlieko slúži len ako krmivo na výživu teliat) nad 24 mesiacov na základe stavu zvierat k dátumu podania žiadosti príslušného kalendárneho roka. Stav zvierat (VIAZANÁ časť) sa určuje na základe zoznamu zvierat, ktorý zostaví žiadateľ,

e) ovce a kozy nad 12 mesiacov (samičieho pohlavia) na základe stavu zvierat k 31. marcu 2007. Stav zvierat (ODVIAZANÁ časť) sa určuje na základe výpisu z CEHZ. V prípade, ak sú vo výpise aj barany, žiadateľ vyškrtne zo zoznamu tieto zvieratá a žiadosť si predloží na upravený (nižší) počet zvierat, k dátumu podania žiadosti príslušného kalendárneho roka. Stav zvierat (VIAZANÁ časť) sa určuje na základe zoznamu zvierat, ktorý zostaví žiadateľ,

f) individuálne referenčné množstvo mlieka (ďalej len „individuálna kvóta“) k 31. marcu 2007. Stav sa určí na základe rozhodnutia Pôdohospodárskej platobnej agentúry o pridelení individuálnej kvóty.

**Vyplatené priame platby, mil €**  Tabuľka 5

|  |  |  |
| --- | --- | --- |
| **Tituly** | **2015** | **2016** |
| Jednotná platba na plochu (SAPS) | 48,04 | 0 |
| Dojnice | 3,56 | 0 |
| Osobitná platba na cukor + ostatné PP | 1,29 | 0,01 |
| Prechodné vnútroštátne platby, z toho: | 5,96 | 5,57 |
| doplnková vnútroštátna platba na plochu | 0 | 0 |
| doplnková vnútroštátna platba na chmeľ | 0 | 0 |
| doplnková vnútroštátna platba na dobytčie jednotky | 5,95 | 5,57 |
| plodiny na ornej pôde | 0,01 | 0 |
| Prechodný zjednodušený režim základnej platby | 181,66 | 217,17 |
| Platby na poľnohospodárske postupy prospešné pre klímu a životné prostredie (greening) | 97,99 | 116,73 |
| Platba pre mladých poľnohospodárov | 0 | 0,26 |
| Viazané priame platby, z toho: | 41,54 | 63,24 |
| platba na pestovanie cukrovej repy | 6,22 | 7,83 |
| platba na pestovanie chmeľu | 0,06 | 0,04 |
| platba na pestovanie vybraných druhov ovocia s vysokou prácnosťou | 0,22 | 0,17 |
| platba na pestovanie vybraných druhov ovocia s veľmi vysokou prácnosťou | 0,6 | 0,43 |
| platba na pestovanie vybraných druhov zeleniny s vysokou prácnosťou | 0,05 | 0,07 |
| platba na pestovanie vybraných druhov zeleniny s veľmi vysokou prácnosťou | 0,37 | 0,37 |
| platba na pestovanie rajčiakov | 0,27 | 0,27 |
| platba na chov bahníc, jariek a kôz | 3,93 | 6,01 |
| platba na výkrm vybraných kategórií hovädzieho dobytka | 5,63 | 9,06 |
| platba na kravy chované v systéme s trhovou produkciou mlieka | 24,19 | 39,01 |
| Refundácia finančnej disciplíny RFD | 4,96 | 4,96 |
| prevedené prostriedky pre ÚKSUP |  | 0,08 |
| **Priame platby spolu** | **385** | **408,01** |

Prameň: PPA, MPRV SR

Vypracoval: NPPC – VÚEPP

**Priame platby v rokoch 2011 – 2016, v mil. € Tabuľka 6**

|  |  |  |  |  |  |
| --- | --- | --- | --- | --- | --- |
| **Ukazovateľ** | Ø **2011-2015** | **2015** | **2016** | **Index 2016/15** | **Index 2016/** Ø **2011-2015** |
| Priame platby | 378,1 | 385,0 | 408,0 | 106,0 | 107,9 |

**Prameň: MPRV SR, PPA**

**Vypracoval:** NPPC - VÚEPP

## Rozvoj vidieka

Politika rozvoja vidieka EÚ sa neustále vyvíja s cieľom reagovať na nové výzvy vo vidieckych oblastiach. Poľnohospodárstvo SR bolo tiež ovplyvňované faktormi, vyplývajúcimi z cenovej situácie na európskom a svetovom trhu s poľnohospodárskymi komoditami, vrátane pretrvávajúcich dôsledkov finančnej a hospodárskej krízy.

Jednotný právny rámec pre financovanie SPP v období finančnej perspektívy rokov 2014 - 2020 ustanovuje nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky, a ktorým sa zrušujú nariadenia Rady (ES) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008. Financovanie výdavkov na rozvoj vidieka ako II. piliera SPP sa realizuje prostredníctvom  Európskeho poľnohospodárskeho fondu pre rozvoj vidieka (EPFRV) na základe programov rozvoja vidieka. EPFRV je súčasťou všeobecného rozpočtu Európskej únie.

Členské štáty si v rámci svojich programov rozvoja vidieka určujú kvantitatívne ciele na základe analýzy potrieb územia, na ktoré sa vzťahuje program rozvoja vidieka a stanovia, pomocou akých opatrení tieto ciele dosiahnu a koľko finančných prostriedkov jednotlivým opatreniam pridelia.

Dňa 14. 5. 2014 bol uznesením vlády SR č. 231/2014 schválený **Program rozvoja vidieka SR 2014 – 2020 (PRV SR 2014-2020).** Program bol schválený EK dňa 13. 2. 2015. Rozpočet programu bol 2 078 982 018 € verejných výdavkov na 7 rokov, z toho 1 545 272 844 € predstavuje príspevok EPFRV a 533 709 174 € predstavuje príspevok štátneho rozpočtu SR.

**PRV SR 2014-2020** je dokumentom, na základe ktorého sa poskytuje pomoc prostredníctvom 16 opatrení (vrátane opatrenia „Technická pomoc“) zoskupených okolo 6 priorít rozvoja vidieka.

Vykonávacím rozhodnutím Komisie č. C(2016) 526 zo dňa 27. januára 2016 bolo zmenené vykonávacie rozhodnutie č. C(2015) 831. Na základe uvedenej zmeny (revízie PRV) boli verejné príspevky na implementáciu programu rozvoja vidieka navýšené na úroveň 2 099 199 696 € a maximálny príspevok z EPFRV na úroveň 1 559 691 844 €.

Východiskom pre stratégiu PRV SR 2014-2020 sú výsledky analýzy SWOT, identifikované potreby ako aj ciele Stratégie Európa 2020. Obsah stratégie je určený Partnerskou dohodou, ako aj rozpočtom verejných prostriedkov.

V zmysle SPP si stratégia PRV SR 2014-2020 stanovuje nasledovné strategické ciele:

* *Posilnenie konkurencieschopnosti pôdohospodárskeho sektora*
* *Udržateľný manažment prírodných zdrojov a prispôsobovanie sa klimatickým zmenám*
* *Vyvážený územný rozvoj vidieckych hospodárstiev a komunít vrátane vytvárania a udržiavania pracovných miest*

Najdôležitejším strategickým cieľom programu je **posilnenie konkurencieschopnosti pôdohospodárskeho sektora (poľnohospodárstvo, lesníctvo a potravinárstvo).** Približne 37 % z celkových verejných výdavkov programu bude použitých na podporu investícií do poľnohospodárskych podnikov, spracovania a odbytu, do lesných podnikov.

Cieľom je i.) investične podporiť celkovo 1 730 podnikov z toho 250 mladých farmárov a 230 lesných podnikov; ii.) podporiť 600 začínajúcich mladých farmárov a 330 malých farmárov; iii.) rekonštruovať 250 km lesných ciest a 512 km melioračných kanálov, iv.) realizovať 130 PPÚ.

##### V poradí druhým strategickým cieľom je **udržateľný manažment prírodných zdrojov a prispôsobovanie sa klimatickým zmenám,**na ktorý je určených viac ako 42 % z prostriedkov programu (z toho 23,22 % pre LFA). Cieľom je podporiť i.) 399 tis. ha p.p. a 51 tis. ha lesov prispievajúcich k ochrane biodiverzity, ii.) 391 tis. ha p.p. a 22 tis. ha lesov prispievajúcich k zlepšeniu vodného hospodárstva a ochrane pôdy, iii.) 152 tis. ha pôdy prispievajúcich k zvýšeniu sekvestrácie CO2.

##### V poradí tretím strategickým cieľom je **dosiahnuť vyvážený územný rozvoj vidieckych hospodárstiev a komunít vrátane vytvárania a udržiavania pracovných miest,** na ktorý je určených približne 14 % rozpočtu programu. Cieľom je vytvoriť 1 100 pracovných miest na vidieku, začleniť 1 mil. obyvateľstva do MAS, zo zlepšenej infraštruktúry a služieb bude benefitovať 176 tis. obyvateľov a 52 tis. obyvateľov bude mať prospech z novej alebo zlepšenej informačnej infraštruktúry.

V roku 2015 sa začalo s implementáciou PRV, pričom k 31.12.2016 bolo kontrahovanie na úrovni cca 40 % a čerpanie 14 % z alokácie EPFRV na program.

V roku 2016 bolo v schválenom rozpočte na PRV SR rozpočtovaných celkom 347 610 238 €, z toho na PRV SR 2007 – 2013 v objeme 1 408 042 € a na PRV SR 2014 – 2020 v objeme 346 202 196 €. V súlade so zákonom č. 523/2004 Z. z. bol rozpočet upravený o prevod prostriedkov z predchádzajúcich rokov ako aj o prevod prostriedkov do nasledujúceho roka na objem 162 419 206 €, z toho na PRV SR 2014 – 2020 v objeme 162 397 206 €. Skutočné čerpanie bolo vo výške 100 % k upravenému rozpočtu.

**Výdavky na PRV SR 2014 – 2020 za rok 2016,** v € Tabuľka 7

|  |  |  |  |
| --- | --- | --- | --- |
| **Opatrenie** | **EPFRV (EU)** | **SR** | **spolu** |
| Prenos znalostí a informačné akcie | 0 | 0 | 0 |
| Poradenské služby, služby pomoci pri riadení |  |  |  |
| poľn. podnikov a výpomoci pre poľn. podniky |  |  |  |
| Investície do hmotného majetku | 23 391 443 | 7 797 148 | 3 1949 614\* |
| Obnova potenciálu poľn. výroby poškodeného |  |  |  |
| prírod. katastrofami a katastrofickými udalosťami a zavedenie vhodných preventívnych opatrení |  |  |  |
| Rozvoj poľn.podnikov a podnikateľskej činnosti | 394 302 | 131 434 | 525 736 |
| Základné služby a obnova dedín vo vidieckych |  |  |  |
| oblastiach |  |  |  |
| Investície do rozvoja lesných oblastí a zlepšenia |  |  |  |
| životaschopnosti lesov | 11 389 744 | 3 796 582 | 15 186 327 |
| Agroenvironmentálnoklimatické opatrenie | 11 525 031 | 3 979 446 | 15 504 477 |
| Ekologické poľnohospodárstvo | 12 078 644 | 4 231 078 | 16 309 722 |
| Platby v rámci NATURA 2000 a smernici  o vode | 656 997 | 219 728 | 876 725 |
| Platby pre oblasti s prírodnými alebo inými |  |  |  |
| osobitnými obmedzeniami | 41 825 611 | 14 308 001 | 56 133 613 |
| Dobré životné podmienky zvierat | 14 833 859 | 5 116 814 | 19 950 673 |
| Lesnícko-environmentálne a klimatické |  |  |  |
| služby a ochrana lesov | 335 468 | 111 823 | 447 292 |
| Spolupráca |  |  |  |
| Podpora miestneho rozvoja iniciatívy LEADER |  |  |  |
| (CLLD) | 154 972 | 51 657 | 206 629 |
| Technická pomoc vrátane NSRV | 4 550 566 | 1 516 855 | 6 067 421 |
| Spolu vrátane prostriedkov rozp. kapitoly MPRV\* |  |  | 163 158 230 |
| **Spolu rozvoj vidieka** | **121 136 638** | **41 260 568** | 1. **397 206** |

**Prameň: MPRV SR, PPA,** \*761 024 € - prostriedky rozpočtovej kapitoly MPRV SR

**Vypracoval:** NPPC - VÚEPP

**Rozvoj vidieka v rokoch 2011 – 2016, v mil. € Tabuľka 8**

|  |  |  |  |  |  |
| --- | --- | --- | --- | --- | --- |
| **Ukazovateľ** | Ø **2011-2015** | **2015** | **2016** | **Index 2016/15** | **Index 2016/** Ø **2011-2015** |
| Program rozvoja vidieka (PRV SR 2007 – 2013) | 282,3 | 313,8 | 0,02 | 0,01 | 0,007 |
| Program rozvoja vidieka (PRV SR 2014 -2020 | 25,9 | 60,0 | 162,4 | 270,7 | 627,0 |
| Spolu rozvoj vidieka | 308,3 | 373,8 | 162,42 | 43,5 | 52,7 |

**Prameň: MPRV SR, PPA**

**Vypracoval:** NPPC - VÚEPP

## Operačný program Rybné hospodárstvo

Operačný program Rybné hospodárstvo SR 2007 – 2013 **(ďalej len „OP RH SR 2007 – 2013“)** a Operačný program Rybné hospodárstvo 2014 - 2020 **(ďalej len „OP RH 2014 – 2020)** pokrýva celé územie SR a bol implementovaný najmä na základe nariadení Rady (ES) a realizovaný z Európskeho fondu pre rybné hospodárstvo v súlade s nariadením Rady (ES) č. 1198/2006 a 1303/2013. Cieľom je zabezpečiť trvalo udržateľný rozvoj odvetvia rybné hospodárstvo, rybolovných oblastí a vnútrozemského rybolovu v súlade so zásadami Spoločnej politiky rybného hospodárstva.

Nový OP RH SR 2014 – 2020 je vypracovaný v súlade s prílohou I vykonávacieho nariadenia Komisie (EÚ) č. 771/2014 zo 14. júla 2014 ustanovujúceho príslušné pravidlá podľa nariadenia EP a Rady (EÚ) č. 508/2014 Európsky námorný a rybársky fond (ďalej len „ENRF“). Bol schválený uznesením vlády Slovenskej republiky č. 481/2014 z 24. 09. 2014, je programovým dokumentom MPRV SR, ktorý je základným rámcom pre poskytovanie podpory spolufinancovanej z ENRF v programovom období 2014 - 2020 a z prostriedkov štátneho rozpočtu. Svojím zameraním nadväzuje na podporu realizovanú v programovom období 2007 - 2013, najmä v oblasti investícií do akvakultúry a spracovania produktov rybolovu a akvakultúry.

Celkový objem verejných výdavkov na sedemročné programové obdobie predstavuje **20 832 779 €** (z toho ENRF: 15 785 000 €, štátny rozpočet: 5 047 779 €). Finančné prostriedky z operačného programu by mali prispieť najmä k zvýšeniu konkurencieschopnosti a domácej produkcie akvakultúry, vrátane spracovania, k zvýšeniu kvality a pridanej hodnoty produktov, zefektívneniu a racionalizácii výrobných procesov, zvýšeniu, resp. udržaniu zamestnanosti v sektore, zvýšeniu efektívnosti využívania zdrojov, a to so zreteľom na ochranu životného prostredia, ďalej k zlepšeniu zberu údajov za sektor akvakultúry a spracovania a ich vypovedacej schopnosti, vrátane vykonávania systému Únie na kontrolu, inšpekcie a presadzovanie v súlade so Spoločnou rybárskou politikou EÚ.

Financovanie OP RH SR 2007 - 2013 vychádza z Národného strategického plánu rybného hospodárstva 2007 – 2013, ktorý bol schválený Uznesením vlády SR č. 933 z 8. 11. 2006 a je zabezpečený z  Európskeho fondu pre rybné hospodárstvo.

Celková suma verejných finančných prostriedkov na dané programové obdobie 2007 – 2013 bola 18 922 750 €, z toho z prostriedkov EÚ 13 688 528 € a z prostriedkov štátneho rozpočtu SR na spolufinancovanie 5 234 222 €.

V roku 2016 bol na OP RH SR v rámci 2. Programového obdobia OP RH SR 2007 – 2013 upravený rozpočet vo výške 413 467 €, z toho prostriedky EÚ v objeme 310 100 € a spolufinancovanie zo ŠR v objeme 103 367 €. Skutočné čerpanie bolo vo výške 100 % upraveného rozpočtu. Čerpanie bolo na opatrenie „Investície do akvakultúry – cieľ Konvergencia“ v rámci prioritnej osi 2. Pre konečného prijímateľa MPRV SR bolo v roku 2016 vyplatených 132 825 € na opatrenie „Technická pomoc“.

V rámci 3. Programového obdobia, t. j. na OP RH SR 2014 – 2020 neboli v roku 2015 a 2016 čerpané žiadne finančné prostriedky.

**OP RH SR 2007-2013 v rokoch 2011 – 2016, v mil. € Tabuľka 9**

|  |  |  |  |  |  |
| --- | --- | --- | --- | --- | --- |
| **Ukazovateľ** | Ø **2011-2015** | **2015** | **2016** | **Index 2016/15** | **Index 2016/** Ø **2011-2015** |
| OP RH SR | 2,3 | 2,6 | 0,4 | 15,4 | 17,4 |

**Prameň: MPRV SR, PPA**

**Vypracoval:** NPPC - VÚEPP

## Štátna pomoc a národné podpory

Podpora ako štátna pomoc a minimálna pomoc podľa **výnosu MPRV SR z 10. decembra 2014 č. 660/2014-100 o poskytovaní podpory v poľnohospodárstve, potravinárstve, lesnom hospodárstve a rybnom hospodárstve,** sa môže poskytnúť na: činnosti v poľnohospodárskej prvovýrobe, činnosti v spracovaní poľnohospodárskych výrobkov a výrobe potravinárskych výrobkov, činnosti v marketingu poľnohospodárskych a potravinárskych výrobkov, investície na ochranu kultúrneho a prírodného dedičstva nachádzajúce sa v pôdohospodárskych podnikoch, nápravu škôd spôsobených nepriaznivými poveternostnými udalosťami a živelnou pohromou podľa osobitného predpisu v sektore pôdohospodárstva, výskum a vývoj v poľnohospodárstve a lesnom hospodárstve, činnosti v lesnom hospodárstve, činnosti zamerané na rozvoj vidieka, zamestnávanie znevýhodnených zamestnancov a značne znevýhodnených zamestnancov, činnosti v hospodárskom chove rýb.

Štátna pomoc a národné podpory sa poskytli v zmysle legislatívy:

* zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
* zákona č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov,
* zákona č. 231/1999 Z. z. o štátnej pomoci v znení neskorších predpisov,
* zákona č. 39/2007 Z. z. o veterinárnej starostlivosti v znení neskorších predpisov,
* zákona č. 194/1998 Z. z. o šľachtení a plemenitbe hospodárskych zvierat, v znení neskorších predpisov
* zákona č. 455/1991 Zb. o živnostenskom podnikaní v znení neskorších predpisov,
* zákon č. 326/2005 Z. z. o lesoch v znení neskorších predpisov,
* výnos Ministerstva pôdohospodárstva a rozvoja vidieka Slovenskej republiky  z 10. decembra 2014 č. 660/2014-100 o poskytovaní podpory v poľnohospodárstve, potravinárstve, lesnom hospodárstve a rybnom hospodárstve

Národné podpory boli legislatívne zabezpečené :

* výnosom MPRV SR č. 536/2011-100 o podrobnostiach pri poskytovaní podpory v pôdohospodárstve a pri rozvoji vidieka v znení neskorších predpisov.

**Dotácie na štátnu a minimálnu pomoc v rámci kapitoly MPRV SR**

v € Tabuľka 10

|  |  |  |
| --- | --- | --- |
| **Štátna pomoc** | **2015** | **2016** |
| Tituly |  |  |
| Dotácia na zabezpečenie účasti prvovýrobcov na výstavách | 65 000 | 65 000 |
| Dotácia na založenie a vedenie plemennej knihy a plemennej evidencie | 378 791 | 379 999 |
| Dotácia na kontrolu úžitkovosti, testovanie a odhad plemennej hodnoty zvierat | 950 000 | 900 616 |
| Dotácia na opeľovaciu činnosť včiel (pre podnikateľské subjekty) | 0 | 1 556 |
| Schéma minimálnej štátnej pomoci na účasť spracovateľa na výstave v znení Dodatku č. 1 | 37 824 | 39 000 |
| **Štátna a minimálna pomoc spolu** | **1 431 615** | **1 386 169** |

Prameň: MPRV SR

Vypracoval: NPPC – VÚEPP

**Národné podpory,**  € Tabuľka 11

|  |  |  |
| --- | --- | --- |
| **Výnos MPRV SR č. 536/2011-100** | **2015** | **2016** |
| Dotácia na chránený chov plemenných koní Národný žrebčín Topoľčianky š. p. | 1 077 095 | 1 226 802 |
| Dotácia na chránený chov plemenných koní Lesy SR | 0 |  |
| Dotácia na činnosť dostihovej autority - Závodisko Bratislava | 850 308 | 899 825 |
| Dotácia na správu, zachovanie prevádzkyschopného stavu hydromelioračného majetku vo vlastníctve štátu a likvidáciu nefunkčných častí majetku - Hydromeliorácie | 1 907 000\* | 366 010 |
| **Národné podpory - dotácie nefinančným subjektom spolu** | **3 834 403** | **2 492 637** |
| mimorozpočtový zdroj dotácií na chránený chov plemenných koní Národný žrebčín Topoľčianky | ***142875\*\**** |  |
| Opeľovacia činnosť včiel | 499 591\*\*\* | 497 930\*\*\* |
| Organizovanie výstav, súťaží a účasť na medzinárodných podujatiach (obč.združ.) | 36 000 | 24 473 |
| Zabezpečenie úloh pre potreby rezortu (SPPK, SLK, SPK, AKS) | 146 475 | 153 948 |
| Združenie mladých farmárov (ASYF) | 0 | 6 000 |
| Kompenzácia strát na zvieratách v dôsledku nariadených veterinárnych opatrení pre chovateľov - nepodnikateľov | 50 000 | 50 000 |
| Národné podpory - transfery celkom | **732 066** | **720 878** |
| **Národné podpory celkom - bežné transfery** | **4 566 469** | **3 213 515** |

\* z poskytnutej dotácie Hydromeliorácie, š.p. vrátili nevyčerpanú dotáciu vo výške 78 961 €

\*\*suma z mimorozpočtového zdroja nie je zahrnutá v celkovom súčte

\*\*\*z tohto titulu bolo vrátených 680 € a v roku 2016 1 067 €

Prameň: MPRV SR

Vypracoval: NPPC - VÚEPP

Na štátnu pomoc a národné podpory bolo v roku 2015 vynaložených 6,1 mil. € a 4,6 mil. € v roku 2016.

**Štátna pomoc a národné podpory v rokoch 2011 – 2016, v mil. €** Tab**uľka 12**

|  |  |  |  |  |  |
| --- | --- | --- | --- | --- | --- |
| **Ukazovateľ** | Ø **2011-2015** | **2015** | **2016** | **Index 2016/15** | **Index 2016/** Ø **2011-2015** |
| Štátna pomoc a nár. podpory | 9,3 | 6,1 | 4,6 | 75,4 | 49,5 |

**Prameň: MPRV SR, PPA**

**Vypracoval:** NPPC - VÚEPP

## Celková podpora do poľnohospodárstva a potravinárstva

**Všeobecné služby**

Všeobecné služby pre poľnohospodárov boli vykonávané prevažne špecializovanými inštitúciami v rámci rezortu pôdohospodárstva. Patrí sem:

* *Výskum a vývoj:* výskumné ústavy rezortu, národné opatrenia (zachovanie a starostlivosť o genofond zvierat, výskum a vývoj na zachovanie a starostlivosť o genofond rastlín, výskum a vývoj na zachovanie a rozširovanie genetického základu pestovaných rastlín),
* *Poľnohospodárske poradenstvo a vzdelávanie:* zmluva s Agroinštitútom, štátny podnik, príspevok pre Inštitút vzdelávania veterinárnych lekárov (IVVL) a Agentúru pre rozvoj vidieka (ARVI) na zabezpečenie vzdelávacích aktivít,
* *Služby špecializovanej štátnej správy: Plemenárske služby SR, štátny podnik (*výdavky na registre CEHZ), Rozpočtové organizácie: Štátna veterinárna a potravinová správa SR, Ústredný kontrolný a skúšobný ústav poľnohospodársky,
* *Infraštruktúra:* pozemkové úpravy z  rozpočtovej kapitoly MPRV SR (mimo opatrení PRV SR),
* *Marketing a propagácia:* Propagácia rezortu, marketingové aktivity poľnohospodárskych výrobkov a potravín, vrátane Značky kvality SK,
* *Ostatné služby:* inštitucionálne výdavky úradu MPRV SR, PPA, informatizácia rezortu, rezortná štatistika, zahraničná spolupráca rezortu, transfer pre Múzeum vo Sv. Antone.

**Štruktúra podpôr na všeobecné služby**

v mil. € Tabuľka 13

|  |  |  |
| --- | --- | --- |
| **Tituly** | **2015** | **2016** |
| Výskum a vývoj | 6,5 | 3,6 |
| Poľnohospodárske školstvo | 0,3 | 0,3 |
| Služby organizácií štátnej správy | 53,7 | 77,8 |
| Infraštruktúra | 1 | 2,3 |
| Marketing a propagácia | 0,6 | 0,5 |
| Ostatné služby | 22,7 | 21,6 |
| Všeobecné služby spolu | 84,8 | 106,1 |
| Podpory na občianske združenia, nezisk. org. a štátne podniky a štátna pomoc | 6,0\* | 3,2\* |
| **Spolu** | **90,8** | **109,3** |
| - z rozpočtovej kapitoly MPRV SR | 89,4 | 107,8 |
| - z ostatných zdrojov | 1,4 | 1,5 |

Prameň: MPRV SR, \*dotácie - národné podpory, zahrnuté v časti o štátnej pomoci a národných podporách

Vypracoval: NPPC - VÚEPP

Najväčší podiel na všeobecných službách v rokoch 2015 a 2016 mali služby ústavov špecializovanej štátnej správy, ktorých činnosť sa zameriavala predovšetkým na kontrolu dodržiavania fytosanitárnych, zooveterinárnych a hygienických predpisov, s cieľom zachovania zdravotnej nezávadnosti potravín.

**Štátna pomoc a národné podpory v rokoch 2011 – 2016, v mil. €** Tab**uľka 14**

|  |  |  |  |  |  |
| --- | --- | --- | --- | --- | --- |
| **Ukazovateľ** | Ø **2011-2015** | **2015** | **2016** | **Index 2016/15** | **Index 2016/** Ø **2011-2015** |
| Všeobecné služby | 96,9 | 89,4 | 107,8 | 120,6 | 111,2 |

**Prameň: MPRV SR, PPA**

**Vypracoval:** NPPC - VÚEPP

**Celkové výdavky do poľnohospodárstva, rozvoja vidieka a potravinárstva v rokoch 2014 a 2015** v mil. € Tabuľka 15

|  |  |  |  |  |  |  |
| --- | --- | --- | --- | --- | --- | --- |
|  | **2015** | | | **2016** | | |
| **Tituly** | **EÚ** | **SR** | **Spolu** | **EÚ** | **SR** | **Spolu** |
| Trhovoorientované výdavky | 11,1 | 2,6 | 13,7 | 7,9 | 3,6 | 11,5 |
| Priame platby\* | 375,9 | 9,1 | 385,0 | 399,2 | 8,8 | 408,0 |
| Program rozvoja vidieka SR  2007 - 2013 | 236,5 | 77,3 | 313,8 | 0,02 | 0 | 0,02 |
| Program rozvoja vidieka SR  2014 - 2020 | 44,8 | 15,2 | 60,0 | 121,1 | 41,3 | 162,4 |
| OP RH SR 2007 - 2013 | 2 | 0,6 | 2,6 | 0,3 | 0,1 | 0,4 |
| Štátna pomoc a národné podpory | 0 | 6,1 | 6,1 | 0 | 4,6 | 4,6 |
| Všeobecné služby | 0 | 89,4 | 89,4 | 0 | 107,8 | 107,8 |
| **Spolu** | **670,3** | **200,3** | **870,6** | **528,5** | **166,2** | **694,7** |

Prameň: MPRV SR PPA, Návrh záverečného účtu za rok 2014, Návrh záverečného účtu za rok 2015

\* priame platby sú podrobne rozpísané v tabuľke č. 4

Vypracoval: NPPC - VÚEPP

Výdavky do slovenského pôdohospodárstva sa v roku 2016 znížili oproti roku 2015 z 870,6 mil. € na 694,7 mil. € (zníženie o 20 %).

Zníženie bolo najmä z dôvodu ukončenia financovania PRV SR 2007 – 2013. Najväčší podiel na celkových výdavkoch (58,7 %) tvorili výdavky na priame platby. Druhou skupinou podpôr, ktorá sa podieľala 23,4 % na celkových výdajoch, boli prostriedky  z Programu rozvoja vidieka 2014 – 2020. Zostávajúcich 17,9 % tvorili výdavky na všeobecné služby, TOV, OP RH, štátnu pomoc a národné opatrenia.